Aalborg DHs assistenttræner Allan Heine skal fremover også være talentchef i klubben.

Allan Heine som i sidste sæson var vikar som cheftræner i Aalborg DH fungerer i øjeblikket som både assistenttræner og ungdomstræner. Nu bliver han også chef for det samlede talentarbejde i Aalborg DH. - Vi lægger ikke skjul på, at vi værdsætter ungdomsarbejdet meget højt. Allan er utrolig dygtig håndboldfagligt, og et super fint og rart menneske, som er meget vellidt blandt ungdoms- og liga spillerne. Han nyder en stor og sund respekt fra spillere såvel som ledere og trænerkolleger i Aalborg DH og samarbejdsklubberne, skriver direktør Jan Hansen i en pressemeddelse.